CELEX: 62018TN0490
Language: el
Date: 2018-08-16 00:00:00
Title: Υπόθεση T-490/18: Προσφυγή της 16ης Αυγούστου 2018 — Neda Industrial Group κατά Συμβουλίου

5.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/38
            
         
      Προσφυγή της 16ης Αυγούστου 2018 — Neda Industrial Group κατά Συμβουλίου
      (Υπόθεση T-490/18)
      (2018/C 399/52)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Neda Industrial Group (Τεχεράνη, Ιράν) (εκπρόσωπος: L. Vidal, δικηγόρος)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση που έλαβε το Συμβούλιο της Ευρωπαϊκής Ένωσης στις 6 Ιουνίου 2018, περί διατηρήσεως των κυρώσεων εις βάρος της προσφεύγουσας, και
               
            
                  —
               
               
                  να καταδικάσει το Συμβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Με την παρούσα προσφυγή ζητείται η ακύρωση της αποφάσεως του Συμβουλίου, της 6ης Ιουνίου 2018, περί διατηρήσεως της προσφεύγουσας στον κατάλογο προσώπων και οντοτήτων που περιέχεται στο παράρτημα II της αποφάσεως 2010/413/ΚΕΠΠΑ (1) και στο παράρτημα IX του κανονισμού 267/2012 (2).
      Προς στήριξη της προσφυγής της, η προσφεύγουσα προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο προβάλλει ότι η προσβαλλόμενη απόφαση είναι παράνομη λόγω νομικής πλάνης.
                  
                              —
                           
                           
                              Συναφώς, η προσφεύγουσα ισχυρίζεται ότι το Συμβούλιο δεν απέδειξε ότι η προσφεύγουσα παρέχει εν γνώσει της υποστήριξη στις πυρηνικές δραστηριότητες του Ιράν, πράγμα που φέρεται να αποτελεί τη νομική βάση για την καταχώρισή της στο παράρτημα IX του κανονισμού 267/2012.
                           
                        
                              —
                           
                           
                              Η προσφεύγουσα προβάλλει επίσης ότι το Συμβούλιο, μη κοινοποιώντας προς αυτή αποδεικτικά στοιχεία, παραβίασε την αρχή της αποτελεσματικής δικαστικής προστασίας.
                           
                        
            
                  2.
               
               
                  Με τον δεύτερο λόγο προβάλλει ότι η προσβαλλόμενη απόφαση είναι παράνομη λόγω πλάνης ως προς τα πραγματικά περιστατικά.
                  
                              —
                           
                           
                              Συναφώς, η προσφεύγουσα ισχυρίζεται ότι, λαμβανομένων υπόψη των δραστηριοτήτων της και των υπηρεσιών που παρέχει, δεν σχετίζεται με οντότητες εις βάρος των οποίων έχουν επιβληθεί κυρώσεις ή με οιεσδήποτε πυρηνικές δραστηριότητες.
                           
                        
            
                  3.
               
               
                  Με τον τρίτο λόγο προβάλλει ότι η προσβαλλόμενη απόφαση είναι παράνομη επειδή παραβιάζει τη γενική αρχή της αναλογικότητας.
                  
                              —
                           
                           
                              Συναφώς, η προσφεύγουσα ισχυρίζεται ότι η καταχώρισή της στον κατάλογο οντοτήτων που υπόκεινται σε περιοριστικά μέτρα και η άρνηση να αφαιρεθεί από τον κατάλογο αυτόν δεν είναι ούτε πρόσφορες ούτε αναγκαίες για την επίτευξη των σκοπών που επιδιώκονται από τον κανονισμό 267/2012 και της έχουν προκαλέσει δυσανάλογη ζημία.
                           
                        
            
         (1)  Απόφαση 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (ΕΕ L 195, 27.7.2010, σ. 39).
      
         (2)  Κανονισμός (ΕΕ) 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) αριθ. 961/2010 (ΕΕ L 88, 24.3.2012, σ. 1).